CELEX: 32019R0923
Language: hu
Date: 2019-06-03 00:00:00
Title: A Bizottság (EU) 2019/923 végrehajtási rendelete (2019. június 3.) egyes áruk Kombinált Nómenklatúra szerinti besorolásáról

6.6.2019   
               
               
                  HU
               
               
                  Az Európai Unió Hivatalos Lapja
               
               
                  L 148/7
               
            
         A BIZOTTSÁG (EU) 2019/923 VÉGREHAJTÁSI RENDELETE
         (2019. június 3.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kódok alá kell besorolni.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kódok alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. június 3-án.
            
               
                  a Bizottság részéről,
               
               
                  az elnök nevében,
               
               Stephen QUEST
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás
                        (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    A termék alkoholtartalmú folyadék, 4 és 6 térfogatszázalék közötti alkoholtartalommal.
                                    Desztillált etil-alkoholos erjesztett almalé, szénsavas víz, cukor, citromsav, ízesítőanyagok, tartósítószer (E 202), koffein és színezőanyagok (E 102, E 124) keverésével állítják elő.
                                    A desztillált etil-alkohol erjesztett almaléhez való hozzáadása növeli annak alkoholtartalmát: 62,05 liter 18 térfogat-százalékos erjesztett almalét (11,17 liter alkohol) összekevernek 37,95 liter 28,28 térfogat-százalékos desztillált alkohollal (10,73 liter alkohol). A termék erjesztett alkohol összetevője 51 %, a desztillált alkohol pedig a teljes alkoholtartalom 49 %-át teszi ki.
                                    A kapott keveréket szénsavas víz hozzáadásával 4 és 6 térfogatszázalék közötti alkoholtartalmúra hígítják. Ezt követően cukrot, citromsavat, tartósítószert (E 202), koffeint, színezőanyagokat (E 102, E 124) és aromaanyagokat (pl. mangó, rum, passiógyümölcs vagy portói) is adnak hozzá.
                                    A termék koktélok előállítására szolgál. Alkoholos, savas és édes illat és ízvilág jellemzi.
                                    A terméket emberi fogyasztásra szánják, és a kiskereskedelmi forgalom számára legfeljebb kétliteres űrtartalmú tárolóedényekben szerelik ki.
                                 
                              
                     
                        2208 90 69 
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, valamint a 2208 , a 2208 90  és a 2208 90 69  KN-kód szövege határozza meg.
                        A termék olyan alkoholtartalmú ital, amely nem tartotta meg a 2206  vámtarifaszám alá tartozó termék jellegét (lásd még a 2206  vámtarifaszámhoz tartozó HR Magyarázat harmadik bekezdését), mivel a hozzáadott anyagok következtében elvesztek az erjesztett almalé tulajdonságai és jellemzői.
                        Az nem osztályozási kritérium, hogy a desztillált alkohol sem térfogata, sem százalékos aránya tekintetében nem haladja meg az ital alkoholtartalmának 49 %-át, míg a fennmaradó 51 % alkohol erjesztésből származik, mivel a százalékokra vonatkozóan nem létezik olyan többségi szabály, amely meghatározná a 2206  vámtarifaszám alá tartozó termékek jellegét.
                        Következésképpen a 2206  vámtarifaszám alá történő besorolás kizárt, mivel a termék objektív jellemzői a szeszes italéhoz hasonlítanak, és nem egy adott gyümölcs vagy növény erjesztésével nyert termékéhez.
                        Ezért a terméket legfeljebb kétliteres űrtartalmú palackban kiszerelt más szeszes italként a 2208 90 69  KN-kód alá kell besorolni.
                     
                  
                        
                                    2.
                                 
                                 
                                    A termék alkoholtartalmú folyadék, 15 térfogatszázalék alkoholtartalommal.
                                    Olyan cukorrépa-kivonat erjesztésével készül, amely 93,4 tömegszázalékban szacharózt (96,7 % szacharóz szárazanyagra számítva), fehérjét, nyomelemet, rostot és vizet tartalmaz.
                                    Az erjesztési folyamat víz és élesztő hozzáadásával valósul meg, és addig tart, amíg el nem érik a 15 %-os alkoholtartalmat. Az élesztőt ülepítéssel és mikroszűréssel távolítják el. A terméknek – az alkoholos ízt és illatot leszámítva – nincs sajátos illata és íze.
                                    A terméket alkoholtartalmú italok alapjaként történő használatra szánják.
                                    Ömlesztve mutatják be.
                                 
                              
                     
                        2208 90 99 
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, valamint a 2208 , a 2208 90  és a 2208 90 99  KN-kód szövege határozza meg.
                        A cukorrépa-kivonat semleges nyerscukor, ezért a termék nem rendelkezhet egy adott gyümölcsből vagy természetes termékből előállított ital ízével, illatával és/vagy megjelenésével. Következésképpen nem a 2206  vámtarifaszám alá tartozó termék, hanem a 2208  vámtarifaszám alá tartozó etil-alkohol jellemzőivel rendelkezik.
                        Mivel az erjesztett cukorrépa-kivonat feldolgozásával nyert, alkoholtartalmú italok készítésének alapanyagául szánt termék a tisztítás (ideértve a mikroszűrést is) következtében színtelenné, szagtalanná és íztelenné válik, a 2208  vámtarifaszám alá kell besorolni.
                        Ezért a terméket több mint 2 literes tartályban kiszerelt más, nem denaturált etilalkoholként a 2208 90 99  KN-kód alá kell besorolni.